### Beslutninger:

Tilbagesendes Magistratsafdelingen for Teknik og Miljø med bemærkning, at et flertal i byrådets møde den 12. oktober 2022 har vedtaget Magistratens indstilling uden ændringer i overensstemmelse med erklæring fra Teknisk Udvalg af 5.oktober 2022.

Enhedslisten de Rød-Grønnes byrådsgruppe kunne tiltræde indstillingen i henhold til deres ændringsforslag af 12. oktober 2022.

Nye Borgerliges byrådsgruppe kunne tiltræde indstillingen, men kunne ikke tiltræde det der stammer fra kommuneplan 2017 om fortætning og forhøjning.

Bo Steffensen kunne tiltræde indstillingen med forbehold for det der stammer fra kommuneplan 2017 om vækst-akserne og fortætning. Og ønskede samtidigt ført til protokol, at han forslår, at der sættes en øvre grænse på 10 % for, hvor stor en andel af det samlede opholdsareal, der kan tilvejebringes i form af privat ophold på altaner og tagterrasser for etageboligbebyggelse.

Sagen blev behandlet sammen med sagerne 25 – 26 og 28.

###

Endelig vedtagelse af Temaplan Landskabet i [adresse]. Tillæg nr. 106 til Kommuneplan 2017.

### Resume

Temaplan Landskabet i [adresse] er en af ni temaplaner, der udgør revisionen af kommuneplanen i indeværende byrådsperiode.

Med temaplanen opstilles retningslinjer, der sikrer landskabelige bevaringsværdier og beliggenheden af områder med landskabelig værdi, herunder bevaringsværdige landskaber og større, sammenhængende landskaber.

Udpegningen supplerer den eksisterende udpegning i Kommuneplan 2017 af bevaringsværdige landskaber og udpeger derudover større sammenhængende landskaber.

Med temaplanen inddeles landskaberne i tre kategorier afhængig af deres beskyttelsesniveau:

Bevaringsværdige landskaber

De almindelige landskaber og

Udviklingslandskaber.

Herudover indeholder temaplanen også retningslinjer og udpegninger for forskellige landskabstyper og særlige visuelle oplevelsesværdier. Disse udpegninger begrænser ikke den fremtidige byudvikling, men beskriver hvilke særlige træk, der skal tages hensyn til for den enkelte landskabstype, så bl.a. bygge- og anlægsprojekter tilpasses bedst muligt til landskabsforholdene.

Den offentlige høring forløb fra 27. september 2021 til 1. december 2021. Der indkom 20 høringsbidrag via høringsportalen deltag.aarhus.dk.

På baggrund af høringen foreslås en række mindre justeringer i [adresse]. Der er primært tale om justeringer i forhold til afgrænsningen af det bevaringsværdige landskab ved [adresse], uddybning i hovedstrukturteksten af beskrivelsen af byggeri og anlæg samt afsnit om Natura2000 og Bilag IV-arter.

### Beslutningspunkter

Det indstilles

At 1) Temaplan Landskabet i [adresse] vedtages endeligt med de ændringer, der fremgår af bilag 1.

At 2) de indkomne høringsbidrag besvares, som det fremgår af indstillingens bilag 3.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Jack Jacobsen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 18. maj 2022. Mike Larsen tog forbehold.

Udvalg: [adresse]

Dato: 14-09-2022

Jack Jacobsen:

Fremsendes til Teknisk Udvalg til behandling i henhold til beslutning i byrådets møde den 14. september 2022.

Sagen blev behandlet sammen med sagerne 22 – 23 og sag 25.

Udvalg: Teknisk Udvalg

Dato: 05-10-2022

Jack Jacobsen: 4

Udvalget tog forbehold med henblik på at afvente notat fra Magistratsafdelingen for Teknik og Miljø vedrørende etablering af boldbaner ved [adresse].

Brian Andersen var fraværende under konklusionen.